SEBUAH SIRI ASLI NETLIX
Selepas lebih seabad perang saudara, Toyotomi Hideyoshi telah menyatukan Jepun.
Pesaingnya sama ada telah bersumpah setia atau mereka telah dimusnahkan.
Di sebalik keamanan baru ini,
Hideyoshi kini mengimpikan satu rancangan berani dan pelik
untuk menjadikan dirinya lelaki paling berkuasa di Asia.
JEPUN 1590
Jepun sudah sekian lama berperang,
ketika ini kita bercakap tentang beberapa generasi yang hanya tahu berperang.
Sungai Jepun mengalir dengan darah.
Tanah lapang dipenuhi lopak berdarah.
Hideyoshilah yang menamatkan mimpi ngeri ini buat Jepun.
Dia menyatukan negara,
dia menamatkan perang saudara,
dia telah mencipta seakan keseimbangan politik yang stabil,
tapi masyarakat ini ramai samurai,
dan ramai daimyo yang hanya tahu berperang.
Persoalannya, "Apa nak buat dengan ketumbukan tentera yang besar ini
kerana kini tiada apa lagi nak dibuat."
Jadi, kebimbangan ini meningkatkan lagi keangkuhannya.
Ini lelaki yang asalnya tak punya apa-apa
dan berjaya sampai ke kemuncak kuasa di Jepun.
dan dia fikir dia takkan buat silap.
Jadi dia merancang untuk menakluki China.
Bagi Jepun, China adalah seperti penanda aras sesebuah ketamadunan.
Ia mewakili pusat dunia dan ia negara yang sering pandang rendah terhadap Jepun,
jadi jika dia dapat takluki China, dialah hulubalang terhebat dalam sejarah.
Sediakan tentera.
Dan saya rasa, dari pelbagai aspek, serangannya terhadap China
ialah satu tindakan untuk menjaga maruah,
seperti mana kita lihat pada Napoleon Bonaparte
atau Alexander Agung,
yang membina empayar mereka kerana mahu mengukir nama dalam sejarah.
Ini peluangnya untuk jadi bukan saja orang yang menyatukan Jepun,
bahkan orang yang membawa tenteranya merentas lautan.
Ramai yang menentang rancangan Hideyoshi untuk menyerang China.
Salah seorang ialah isterinya, Nene.
CIK PUAN NENE
Dia sangat bijak,
sangat berwawasan.
Berpendirian teguh,
dan dia orang paling penting dalam hidup Hideyoshi.
Dia libatkan Nene dalam setiap keputusan yang dibuat.
Dia menolak ideanya tentang serangan ini.
"Ia terlalu sukar. Kemungkinan besar jika ia gagal,
semua yang telah dibina di Jepun akan musnah."
Nene nampak bencana yang akan menimpa akibat serangan ini.
Dia takut dan dia cuba sedaya upaya untuk menghalang Hideyoshi.
Walau apa Nene kata,
Hideyoshi nekad untuk teruskan rancangannya.
Tiada siapa dapat halang Hideyoshi.
Hideyoshi sedar bahawa untuk ke China,
dia perlu melalui Korea.
Ia satu mimpi ngeri bagi Jepun dari segi logistik
untuk bawa tentera ke sana, beri makan, beri senjata, dan jaga mereka,
untuk bina markas bagi memulakan perjalanan ke Semenanjung Korea
untuk akhirnya mengalahkan China.
Jadi dia menulis surat kepada Korea untuk meminta laluan.
Perunding utama pihak Jepun ialah Konishi Yukinaga.
Dia diberi kebenaran oleh Hideyoshi untuk menyampaikan permintaan Hideyoshi.
Sejak berabad lamanya, hubungan Korea dan Jepun amat teruk.
Jepun pernah menyerang Korea
beratus tahun sebelumnya. Ia belum dilupakan.
JEPUN
Berani mereka ingkar!
Korea takkan benarkan Hideyoshi merentas negara mereka untuk ke China.
Sebahagiannya, ini kerana hubungan rapat Korea dengan China,
dan mereka adalah negara penampan antara Jepun dan China.
Ini tak boleh diterima.
Berambus!
Dalam minda Hideyoshi,
ini bermaksud dia terpaksa menguasai Korea dahulu
dan menghukum mereka kerana jawapan mereka yang angkuh itu.
Kemudian beralih kepada hal lebih besar iaitu menguasai China.
Cukup! Berambus!
PULAU TSUSHIMA (BARAT JEPUN) 1592
Usaha menyerang Korea adalah
operasi ketenteraan paling kompleks dari segi teknikal dalam sejarah
hingga ke saat itu.
Hideyoshi akan bergantung kepada daimyo di barat
kerana mereka paling hampir kepada Korea,
jadi mereka boleh kumpulkan askar mereka dan bergerak ke sana lebih cepat.
Daimyo barat adalah para pahlawan. Mereka adalah para pejuang.
Idea untuk menakluki musuh tradisi yang dibenci,
dan meluaskan pengaruh ke benua itu serta menguasai perdagangan antarabangsa,
adalah menarik bagi para daimyo itu, sama seperti bagi Hideyoshi.
Jadi, pada tahun 1592, dia arahkan salah satu pencerobohan terbesar di dunia
pada ketika itu… dengan kira-kira 200,000 orang askar.
Skala seperti ini tidak lagi disaksikan oleh dunia sehinggalah berlakunya D-Day.
Tapi, Hideyoshi telah memandang rendah tahap kesukaran peperangan ini.
Pada 13 April 1592,
angkatan serangan pertama Toyotomi Hideyoshi
berlayar menuju ke Pulau Tsushima di seberang Selat Korea.
Mereka mendarat di selatan pelabuhan Busan,
dan mengatasi pertahanan Korea dengan jumlah askar yang besar.
Tentera Jepun kemudian mara ke darat,
dan segera menguasai bandar utama iaitu Seoul dan Pyongyang,
sebelum bergerak ke sempadan China.
Perlu diingat, Jepun baru saja
menamatkan peperangan yang berlanjutan selama 150 tahun.
Benar, mereka hanya tahu berperang.
Tentera Hideyoshi melakukan keganasan yang dahsyat di semenanjung Korea.
Apabila menahan garison, mereka bunuh askar pertahanan yang menyerah kalah,
mereka menyerang orang awam, tanpa membezakan orang awam atau askar.
Perang Korea pada ketika itu adalah antara kekejaman yang tak pernah dijangka.
Pihak Jepun melakukan kekejaman dahsyat seperti merogol,
penyembelihan, penjarahan dan pengambilan hamba.
Demi melawan arus keganasan yang melanda ini,
pemberontakan bermula di hampir setiap wilayah
apabila orang Korea yang setia bangkit untuk cuba mengusir mereka.
Rakyat biasa Korea seperti petani, sami, orang biasa,
membentuk apa yang dikenali sebagai Tentera Mulia.
Ia adalah pasukan gerila kecil.
Ketua gerila Korea yang paling terkenal ialah jeneral Gwak Jae-u.
Tak lama selepas Jepun mendarat di Busan, Gwak menubuhkan tentera pertamanya.
Dia sangat kaya dan terkenal kerana menjual banyak hartanya
untuk membeli senjata bagi Pahlawan Mulianya.
Dia telah menjadi seorang tokoh legenda di Korea.
Dikatakan, kot merahnya dicelup dengan darah haid anak-anak dara,
supaya ia diberi perlindungan ajaib terhadap musuh.
Objektif utama Gwak ialah menyerang dan memutuskan talian bekalan Jepun.
Talian bekalan adalah unsur kelemahan utama bagi Jepun
kerana ia perlu diperkuatkan dari Jepun sendiri,
dan sebarang bekalan akan diangkut sepanjang perjalanan di Korea,
di mana ia terdedah kepada serangan gerila.
Salah satu serangan gerila utama yang pertama
adalah menentang penempatan Jepun berdekatan Sungai Nam.
Perisik perasan yang orang Jepun memacak kayu dalam sungai
agar askar mereka tahu di mana selamat untuk menyeberang.
SUNGAI NAM (KOREA) 1592
Ia peluang yang baik untuk mengadakan serangan mengejut.
Semasa Jepun mula mengharungi sungai,
perisai berat mereka membebankan mereka.
Biasanya, situasi pihak Korea tidak menguntungkan mereka.
Tentera Jepun berpengalaman. Kebanyakan mereka ada perisai dan senjata lebih baik,
tapi itu semua tak berguna jika cuba berlawan dalam air.
Pada ketika itulah, Tentera Mulia memasang perangkap.
Orang Korea melancarkan peluru dan panah menentang Jepun.
Orang Jepun tak berdaya membalas.
Setelah itu, berlakulah pembunuhan beramai-ramai…
dan banyak mayat askar Jepun hanyut ke hilir.
Peperangan merentasi Sungai Nam
adalah kemenangan di darat pertama Korea dalam peperangan itu.
Ia kemenangan besar buat Tentera Mulia,
dan ia membuktikan, askar Jepun boleh kalah di darat.
Ia beri mereka keyakinan tinggi
yang mereka boleh menentang penjajah Jepun dan mengusir mereka keluar.
Terilham oleh Tentera Mulia,
rakyat biasa di rumah ladang mereka bangkit menentang penjajahan Jepun.
Ini serangan gerila berskala penuh.
Serangan malam, serangan api pada kem,
apa saja yang mereka mampu buat dari segi kepintaran ketenteraan.
Mereka menyerang, kemudian berundur. Mereka cuba menyukarkan kemaraan Jepun.
Menyukarkan sehabis boleh
bagi Jepun untuk kuasai kawasan lain mahupun kawal yang telah ditawan.
Tak lama kemudian, talian bekalan dan bot Jepun diserang bertubi-tubi.
Komunikasi antara tentera dan pergerakan bekalan dihalang.
Skala serangan-serangan tak berkesudahan oleh Tentera Mulia
mula menjatuhkan semangat tentera serangan Hideyoshi
dan menghalang kemaraan mereka.
Daimyo barat telah kekeringan sumber akibat peperangan di Korea.
Mereka tinggal 50,000 orang.
Mereka kehilangan dua pertiga angkatan mereka.
Peperangan kian berlanjutan,
Dinasti Ming dari China pula menghantar 50,000 askar ke Korea
untuk mematahkan kemaraan Jepun.
Walaupun banyak pertempuran epik,
ini hanya membuntukan semua pihak yang cuba merebut tanah jajahan.
Di Jepun,
Hideyoshi mengeluarkan arahan tak menentu untuk maju ke China,
tapi komandernya di Korea tak mampu…
namun mereka tak berani menentang tuan mereka.
Apabila melaporkan kembali ke Jepun,
jeneral Hideyoshi sering cuba memberikan konotasi positif
tentang keadaan di Korea.
Hideyoshi ialah seorang diktator,
jadi jika mereka buat dia marah…
SEJARAWAN
…nyawa mereka mungkin dalam bahaya.
Oleh itu, pengikutnya tak melaporkan berita buruk,
tapi hanya berita baik.
Jadi, Hideyoshi tak tahu situasi sebenar di Korea.
Sebarang berita buruk atau keinginan untuk menarik diri
akan ditolak mentah-mentah oleh Hideyoshi.
Maknanya, dia tak tahu sepenuhnya apa yang sedang berlaku.
Dia tak faham skala sebenar bencana ini.
Malah, ada bukti
mengatakan Hideyoshi sangka dia hampir memenangi Korea.
Apabila perhatiannya diperlukan untuk uruskan perang di Korea,
Hideyoshi menjadi semakin hilang fokus
dan obses dengan masalah lain.
Hakikat bahawa Hideyoshi tiada pewaris sangat membimbangkannya.
Mereka tiada anak dan dia impikan untuk membentuk sebuah dinasti baru di Jepun,
di mana keluarga Toyotomi akan diteruskan ke generasi-generasi seterusnya.
Hideyoshi berjaya mencipta sejarahnya sendiri,
tapi tiada ciptaan yang dapat menyelesaikan masalah
ketiadaan pewarisnya.
Tanpa pewaris, dalam erti kata lain,
segala legasinya akan terlerai,
dan dia sedar yang ia semua akan terlerai.
Pada masa ini, Nene sudah terlalu tua untuk melahirkan anak.
Pada masa yang sama, Hideyoshi ada beratus-ratus gundik di Osaka.
Salah seorang daripada mereka boleh melahirkan anak.
Kemudian, orang itu, seorang anak lelaki, boleh menjadi pewaris Hideyoshi.
Gundik biasanya datang daripada keluarga berpangkat tinggi.
Mereka anak perempuan daimyo dan berdarah bangsawan.
Saya rasa, perbezaan utama antara gundik dan isteri ialah
wujud kemungkinan di mana gundik boleh dipiilih.
Isteri biasanya daripada perkahwinan yang diatur.
Cik Puan Chacha ialah gundik kegemaran Hideyoshi.
YODO-DONO (CIK PUAN CHACHA)
Dia sebenarnya ialah anak saudara Oda Nobunaga.
Dia terkenal dengan kecantikannya.
Dia seorang primadona. Dia wanita yang sangat bongkak.
Dia sangat angkuh, jadi dia agak berbeza berbanding Nene,
yang mana sangat merendah diri dan berakal.
Setelah bertahun-tahun tak dapat melahirkan anak,
Chacha melahirkan anak lelaki, Tsurumatsu,
dan Hideyoshi amat gembira.
Dia mahu kawal Asia,
dan dia perlukan anak lelaki untuk teruskan salasilahnya.
Anak Hideyoshi, Tsurumatsu meninggal dunia.
Hatinya hancur luluh.
Tiba-tiba, masa depan keluarga ini sekali lagi kabur.
Ini jelas mempunyai kesan terhadap status mental Hideyoshi…
kerana seorang anak perempuan kesayangannya juga meninggal dunia,
kemudian ibunya pula.
Ini menyumbang kepada
terhasilnya krisis dalam diri Hideyoshi
di mana segala usaha terpentingnya gagal di saat ia amat diperlukan.
Mungkin ini juga menyumbang kepada
apa yang dilihat sebagai kemerosotan ketajaman akalnya.
Hari kian berlalu…
sikap Hideyoshi makin tak menentu dan membimbangkan.
Semua orang dapat lihat perubahan tersebut
dan dia sendiri tak dapat mengawal dirinya.
Khabar angin mengatakan bahawa Hideyoshi juga dijangkiti sifilis
dari salah seorang gundiknya, dan itu menjadikan sikapnya makin tak rasional.
Hideyoshi betul-betul naik gila.
Dia semakin menganggap dirinya terasing
dan dia takut dia akan gagal,
serta keluarganya akan hilang apabila dia mati.
Selepas anaknya meninggal dunia, Hideyoshi kehilangan pewaris.
Ketika peperangan Korea masih berterusan…
Hideyoshi membuat keputusan yang dramatik.
Dia menamakan anak saudaranya, Hidetsugu, sebagai penggantinya.
Hidetsugu berpewatakan sangat jahat.
Dia ketagih kepada kenikmatan asmara.
Dia kejam dan ganas.
Ada kalanya dia tembak petani sesuka hati.
Dia tak layak menjadi pewaris, tapi Hideyoshi tiada pilihan.
Hidetsugu ialah satu-satunya pewaris sah dalam keluarganya.
Tapi ada satu kejutan untuk Hideyoshi.
Hanya enam bulan kemudian,
gundik kegemaran Hideyoshi, Cik Puan Chacha,
melahirkan anak lelaki bernama Hideyori.
Kini Hideyoshi berbelah bahagi dalam mewariskan
antara Hidetsugu yang telah dinamakan sebagai pewaris,
dan anak lelaki yang dia mahu jadikan pewaris sebenarnya.
Ini situasi yang sangat berbahaya,
jadi Hideyoshi nekad untuk hapuskan Hidetsugu
dengan mengusirnya ke Koyasan.
Ia sepatutnya berjaya,
tapi khabar angin mengatakan Hidetsugu merancang untuk kembali,
dan mahu mengadakan rampasan kuasa terhadap Hideyoshi.
Itu tak boleh berlaku.
Untuk menjamin hak anak keduanya…
Hidetsugu perlu mati.
Kemudian Hideyoshi menangkap 31 orang wanita dan kanak-kanak,
kebanyakannya keluarga terdekat Hidetsugu, dan memaksa mereka ke Kyoto
serta membunuh mereka.
Ia amat keterlaluan sehinggakan
semua orang percaya bahawa ia merupakan petanda
yang menunjukkan Hideyoshi dah naik gila.
Salah seorang yang terbabit dalam rancangan Hidetsugu
untuk merampas kuasa dan merebut takhta ialah Naga Bermata Satu.
Date Masamune dan Hidetsugu mesra.
Mereka kerap berburu bersama,
dan hasilnya, Masamune dianggap sebagai kawan oleh Hidetsugu.
Hideyoshi naik berang.
Masamune bercita-cita tinggi.
Tak mustahil dia sanggup mengkhianati Hideyoshi.
Akibatnya, Masamune dibawa menghadap Hideyoshi
dan dipaksa menjelaskan tentang perkaitannya dengan Hidetsugu.
Dia terselamat hanya kerana campur tangan orang yang lebih tenang
dan Hideyoshi masih mendengar nasihatnya.
Tokugawa Ieyasu bersuara,
dan mengatakan bahawa tiada sebab untuk meragui Masamune, kesetiaannya teguh,
maka, tak perlu ada hukuman.
"Kita patut percayakan dia dan kata-katanya."
Hasilnya, Masamune rasa amat terhutang budi kepada Tokugawa Ieyasu.
Ieyasu akan menuntut hutang ini di kemudian hari.
Walaupun Hideyoshi makin paranoid,
dia setuju untuk tak membunuh Masamune dengan satu syarat.
Masamune mesti kumpulkan tenteranya dan sertai serangan terhadap Korea,
meskipun mereka semua akan musnah.
Walaupun ragu-ragu,
Date Masamune, seperti daimyo lain,
tak berani mengingkari arahan Hideyoshi untuk menyertai peperangan di Korea.
Jika tidak, ia akan membawa maut dan rasa malu.
Walaupun bantuan telah dihantar,
tentera Jepun buntu dek peperangan yang tak mungkin dimenangi,
kekurangan makanan dan bekalan serta dirundung penyakit.
Tanpa menyedari keadaan sebenar di medan peperangan,
Hideyoshi terus mengeluarkan arahan agar pasukannya mara.
Peperangan di Korea amat dahsyat.
Ia mengorbankan berpuluh ribu nyawa orang Jepun
dan ratusan ribu nyawa orang Korea yang tak dinyatakan.
Sedang bencana di Korea berterusan,
mereka menerima arahan yang semakin pelik dari Jepun.
Maka jelaslah, Hideyoshi semakin tidak stabil
dan tak mampu membuat keputusan yang strategik dan jelas.
Dia percaya dia bakal menang sedangkan sebenarnya tidak.
Sudah tentu, ia melumpuhkan jeneralnya yang tak menerima arahan yang jelas.
Komander tertingginya tertanya-tanya
tentang kestabilan mentalnya dan dapatkah mereka pulang dengan selamat.
Jadi, situasi di medan perang amat terdesak
dan para komander tahu mengenainya serta sedar bahawa
ruang rundingan perlu dibuka untuk mencapai satu penyelesaian.
Setelah lama berunding,
Hideyoshi tak tahu syarat-syarat yang dikemukakan oleh China
bukanlah apa yang dia nak dengar.
Kerana kemerosotan keadaan mentalnya
dan laporan palsu yang jeneralnya berikan kepadanya,
Hideyoshi percaya dia telah memenangi peperangan di Korea
dan dia mahu pengiktirafan ke atas kejayaannya pada tahap tertinggi.
Dalam erti kata lain, daripada Maharaja Ming dari China.
Setidaknya, Hideyoshi mahukan sebahagian daripada Korea.
Dia cadangkan Korea dibahagikan kepada dua sfera pengaruh,
sfera selatan yang dikuasai oleh Jepun
dan utara yang dikuasai oleh China.
Ini syarat minimum dia sanggup terima.
Tambahan pula, Hideyoshi mahu Maharaja China
menghantar salah seorang anak gadisnya ke Jepun untuk dijadikan gundik.
Konishi Yukinaga tahu misi ini mustahil.
Tak mungkin Maharaja Ming akan berikan Hideyoshi
pengiktirafan yang dia fikir layak untuknya.
Sejujurnya, apa yang Hideyoshi mahu itu menghina orang China.
Mereka enggan menurut syarat-syarat ini.
Lagipun, dia tak pernah menang di Korea.
Kekalahannya amat memalukan.
Sebaliknya, mereka berikan tawaran lain kepada Augustin Konishi,
yang mana akhirnya dia terima.
ISTANA TOYOTOMI HIDEYOSHI 1596
Apabila utusan China tiba di Kyoto,
diiringi Konishi dan perunding lain dari Korea,
mereka mempersembahkan jubah China kepada Hideyoshi,
dan Hideyoshi sangat gembira kerana dia fikir ini bermaksud
mereka menyerah diri kepadanya.
Namun, kekeliruan timbul dengan cepat.
Pertama, duta-duta ini enggan,
memandangkan mereka ialah duta Maharaja China,
untuk tunduk kepada Hideyoshi. Mereka mahu dia tunduk kepada mereka.
Tentulah dia takkan tunduk kepada sesiapa, jadi, ada perselisihan antara dua pihak.
Apabila mereka keluarkan surat Maharaja China yang mengumumkan syarat ini,
"Hideyoshi, kamulah raja Jepun. Beta akuinya.
Sebagai vasal saya…"
Apa maksud semua ini?
- Apa maksud semua ini, tolol? - Bertenang, sayang!
Dia menyedari bahawa mahkota dan jubah itu bukan hadiah.
Ia tanda penyerahannya
yang diberikan Maharaja China untuk menyatakan, "Kini, kamu milik saya."
Takkan saya nak pakai ini? Berambus!
Berambus dari sini!
Berambus!
Hideyoshi sangat malu dan marah, dia arahkan serangan kedua terhadap Korea.
Berambus!
Tapi kali ini objektifnya lebih terhad.
Ia cuma untuk membalas dendam.
Hideyoshi memaksa lebih 10,000 orang samurai lagi
untuk menyerang Korea dalam serangan kematian dan kemusnahan.
Namun, dalam beberapa bulan,
askar Korea dan China sekali lagi menyekat kemaraan mereka
dan mengusir tentera Jepun kembali ke garison pantai mereka.
Ketika ini, ramai daimyo yang marah.
Mereka kehilangan ramai askar dan harta dan langsung tak bawa pulang hasil.
Pada zaman Sengoku, ia penting bagi pemerintah
untuk memberi ganjaran kepada pengikutnya dengan tanah dan harta,
tapi haluan perang ini bermakna tiada tanah baru di Korea
atau apa-apa boleh diberi kepada daimyo untuk jangka masa panjang.
Jadi, wujud rasa tak puas hati di kalangan daimyo yang telah pergi ke Korea.
Sehinggakan wujud perbincangan rahsia
di kalangan orang berkuasa tentang apa yang patut dilakukan,
apa langkah yang perlu diambil,
dan bagaimana dia patut dilenyapkan.
Orang mula bercakap tentang pemberontakan secara terbuka.
Hideyoshi berada dalam keadaan yang semakin sukar.
Secara fizikal, tentulah dia makin sakit,
makin sukar untuknya meninggalkan istananya di Fushimi.
JULAI 1598
Sebelum dia mati… Dia tahu dia akan mati.
Hideyori.
Dia perlu pastikan Hideyori takkan disingkir atau dibunuh,
seperti yang telah berlaku sejak beberapa dekad ketika peperangan.
Tolong jaga dia.
Dia buat keputusan strategik yang sangat penting.
Dia memutuskan untuk melantik Majlis Tetua
dan suruh mereka bersumpah untuk melindungi dan menjaga Hideyori
sehingga dia dewasa dan boleh mengambil tempatnya sebagai ketua Jepun.
Orang yang dia pilih ialah lima pemimpin paling berkuasa di seluruh Jepun.
Sesetengahnya adalah orang yang telah lama dia kenali dan dia percaya.
Yang lain dipilih terutamanya kerana kuasa mereka,
tak semestinya kerana Hideyoshi percaya atau suka mereka.
Tapi ini pertaruhan yang rasanya dia perlu buat.
Antara lima pemangku dan kaunselor itu,
dua orang yang paling penting ialah Tokugawa Ieyasu
dan Maeda Toshiie.
Maeda Toshiie akan ditempatkan di Istana Osaka
dan akan bertanggungjawab membesarkan Hideyori,
menguruskan pendidikannya,
mempersiapkannya untuk menerajui negara.
Pada ketika ini, Tokugawa Ieyasu ialah daimyo paling berkuasa di Jepun
selain Hideyoshi,
maka dia diberikan kuasa yang paling tinggi.
Dia dipertanggungjawabkan dengan seluruh kerajaan.
Mungkin ada yang menjangkakan sebuah majlis akan dibentuk di kalangan
individu yang boleh bekerjasama dan uruskan kerajaan dengan berkesan.
Namun, nampaknya ini bukanlah niat Hideyoshi dalam kes ini.
Dia nampaknya sengaja memilih daimyo
yang bersaing antara satu sama lain.
Oleh itu, mungkin memastikan yang ahli majlis boleh diharapkan
untuk awasi satu sama lain dan pastikan tiada siapa bertindak melulu.
Dia cuba memastikan tiada ahli majlis yang boleh menjadi
lebih berkuasa daripada empat ahli lain.
Pada 15 September 1598, selepas berperang sepanjang hidup,
salah seorang pembentuk Jepun yang hebat, Toyotomi Hideyoshi mati.
Saya rasa hanya beberapa individu yang kita boleh kata,
"Individu ini mengubah haluan sejarah."
Hideyoshi semestinya layak dikatakan begitu.
Pencapaiannya sangat besar,
mungkin yang paling hebat oleh ketua Jepun dalam sejarah.
Dia ketua yang jarang ditemui,
dia dapat bayangkan sesuatu yang sungguh mustahil.
Dia membawa keamanan dengan cara yang Nobunaga tak pernah impikan.
Dia menyatukan negara itu. Dia menamatkan perang saudara.
Dia mencipta apa yang dilihat sebagai
imbangan politik yang stabil di kalangan para daimyo. Tapi lebih daripada itu,
kebangkitannya adalah kemenangan hebat bagi sebuah asal usul yang rendah.
Dari petani dan tahap terendah samurai,
kepada ketua Jepun yang tak dipertikaikan.
Apabila Hideyoshi meninggal,
pada mulanya Majlis Tetua Berlima tidak mengumumkan
bahawa pembesar dan pemerintah itu telah mati.
Sebaliknya,
mereka mengarahkan gencatan senjata demi Hideyoshi
dan memanggil tentera Jepun pulang dari Korea.
Dengan berbagai-bagai cara, apabila Hideyoshi meninggal dunia,
saya syak para daimyo menghela nafas lega.
Peperangan di Korea terbukti amat dahsyat.
Dengan itu,
tentulah ada kebimbangan yang besar setelah kematiannya
kerana dia tidak meninggalkan waris dewasa,
yang boleh mengambil alih takhtanya tanpa pertikaian.
Memenuhi hajat Hideyoshi,
Majlis Tetua mengisytiharkan Hideyori sebagai pemimpin Jepun,
namun, sebagai kanak-kanak, dia tak mempunyai sebarang kuasa.
Hakikatnya, kuasa itu dibahagikan dengan teliti antara lima ahli majlis itu.
Ini menghasilkan situasi yang sangat berbahaya.
Terdapat aturan kuasa yang rumit antara lima pemangku.
Jika wujud perubahan dalam imbangan itu, ia mungkin
akan hancur musnah dan mencipta sebuah kekosongan yang berbahaya.
Sebaik saja Hideyoshi mati, pastinya para daimyo
mula bersedia untuk berperang.
Setelah lama berdiri di tepi, Tokugawa Ieyasu kini bersedia bertindak.
Proses perebutan kuasa yang dahsyat kini telah bermula.
Terjemahan sari kata oleh Najat Hamidi